Diari Oficial de la Generalitat Valenciana


Sumari del DOGV 5807, del 16-07-2008 (2008/8718)

Informació pública de l'alternativa tècnica del Programa d'Actuació Integrada dels Sectors Residencials B i C de sòl urbanitzable d'ús residencial del Pla General d'Ordenació Urbana de Benifairó de la Valldigna.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5807

Data del DOGV
:   16-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8718


Data del document
:   15-07-2008

Organisme emissor
:   Conzibe Espacios, SL-Germans Tamarit, COOP V.

Tipus de document
:   Informació Pública

Descriptors 

:   * Benifairó de la Valldigna
    * empresa privada
    * pla d'urbanisme

Informació pública de l'alternativa tècnica del Programa d'Actuació Integrada dels Sectors Residencials B i C de sòl urbanitzable d'ús residencial del Pla General d'Ordenació Urbana de Benifairó de la Valldigna. [2008/8718]  
Les mercantils Conzibe Espacios, SL, amb domicili social en 46257 Alfafar (València) plaça Alqueria de Culla número 4 i CIF N47769144 i Germans Tamarit, Cooperativa Valenciana, amb domicili social a la Pobla de Vallbona (València) carrer de Lepant, número 1 i CIF R66203014, domicili a l'efecte de notificacions a 46598 Alfafar (València), plaça Alqueria de Culla, número 4, en règim d'unió temporal d'empreses, s'obliguen a constituir una unió temporal d'empreses, en la forma prescrita per la legislació vigent en matèria de contractació, en el cas que resulten adjudicataris d'este concurs, i estan interessades en el procediment de gestió indirecta per al desplegament i execució del programa d'actuació integrada corresponent als sectors residencials B i C de sòl urbanitzable d'ús residencial del Pla General d'Ordenació Urbana de Benifairó de la Valldigna, aprovat per l'acord plenari de l'Ajuntament de Benifairó de la Valldigna, de data 12 de febrer de 2007, i publicades les bases particulars del mateix en el Butlletí Oficial de la Província de València de data 28 de març de 2008 (número 74). Enviat l'anunci del dit concurs al Diari Oficial de la Unió Europea en data 15 d'abril 2008, i la publicació de l'anunci del concurs es va realitzar en el tauler d'edictes de l'Ajuntament i en el Diari Oficial de la Comunitat Valenciana de data 23 d'abril de 2008 (número 58668).  
En compliment del que establix l'article 134 de la Llei 16/2005, Urbanística Valenciana (LUV), se sotmet a informació pública, previ avís als titulars cadastrals, els documents assenyalats en l'article 126 de la LUV en relació amb l'article 293 del Reglament d'Ordenació i Gestió Territorial i Urbanística, consistents en: pla parcial acompanyat d'estudi acústic i estudi d'integració paisatgística, projecte d'urbanització i memòria del programa d'actuació integrada, que estaran exposats al públic per un termini d'un mes, comptador a partir de l'endemà de la publicació del present anunci en el Diari Oficial de la Comunitat Valenciana.  
Es fa constar que els documents anteriorment referenciats integrants de l'alternativa tècnica, han quedat protocol·litzats per mitjà d'acta autoritzada del notari de Carcaixent, Ramón Marín Casanova, amb domicili a Carcaixent, al carrer de la Baronessa Santa Bàrbara, número 41, i estaran exposats en horari d'atenció al públic de 10.00 a 14.00 hores, de la mateixa manera els documents es troben també depositats a disposició de qualsevol interessat a la notària de Simat de la Valldigna, avinguda de la Font Menor, número 2-1 dreta, substituïda per vacant legal d'esta per Ramón Marín Casonota, notari de Carcaixent.  
Igualment s'ha depositat una còpia de la dita documentació a l'Ajuntament de Benifarió de la Valldigna, que podrà examinar-se a la secretaria de la dita institució en horari administratiu d'atenció al públic.   
Durant l'indicat termini d'un mes podrà consultar-se tota la documentació, tant a l'Ajuntament com a les notaries assenyalades, on es podrà obtindre còpia de l'acta de protocol·lització, així com formular al·legacions, que podran presentar-se indistintament a les notaries on està exposat al públic o a l'Ajuntament en els horaris indicats anteriorment.  
En virtut d'allò que s'ha exigit en l'article 562 del Reglament Urbanístic, Decret 67/2006, de 12 de maig, durant el període d'informació pública, un tècnic de l'aspirant a urbanitzador aclarirà els possibles dubtes, conceptes o altres qüestions dels interessats relatives als documents objecte d'informació pública, prèvia petició de consulta telefonant al número 021 357 948, en horari d'atenció al públic de 09.00 a 14.00 hores i de 16.00 a 19.00 hores.  
L'adjudicació del programa es produirà en el termini màxim de dos mesos, comptador des de l'endemà de l'obertura les proposicions. El silenci s'entendrà negatiu, tal com disposa la legislació aplicable a la matèria.   
Així mateix, este anunci es publica a fi que complisca la funció de notificació per als interessats que siguen desconeguts, dels qui s'ignore el lloc de notificació o, intentada esta, no s'haguera pogut practicar, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i article 296 del Reglament d'Ordenació i Gestió Territorial i Urbanística.   
Benifairó de la Valldigna, 15 de juliol de 2008.- Els administradors de Conzibe Espacios, SL, i Germans Tamarit, Cooperativa Valenciana: Alberto Giner Pardo i Josep Antoni Tamarit Campos.